stanford-oval/wikipedia huggingface dataset:
Maria Tolppanen
Vaalimenestys > Kunnallisvaalit

2012: 1 261 ääntä (Vaasa, valittiin, PS)
2017: 337 ääntä (Vaasa, valittiin, SDP)
2021: 201 ääntä (Vaasa, valittiin, SDP)
Vaalimenestys > Aluevaalit

2022: 335 ääntä, valittiin (Pohjanmaa, SDP)
Vaalimenestys > Europarlamenttivaalit

2014: 5 342 ääntä (ei valittu, PS)
Yksityiselämä

Tolppanen oli naimisissa toimittaja Juhani Tolppasen kanssa 1975–2000 tämän kuolemaan saakka. Hänellä on kolme lasta.
Miho Nakayama

Miho Nakayama (jap. 中山 美穂; 1. maaliskuuta 1970 – 6. joulukuuta 2024 Tokio) oli japanilainen näyttelijä ja laulaja.
Nakayama työskenteli viihdeteollisuudesta 12-vuotiaasta saakka. Hän nousi suosioon ensimmäisellä singlellään C (1985) ja sai sillä Japanin äänitepalkinnon parhaana uutena esiintyjänä. Vuonna 1986 hänen laulunsa “Tsuiterune Notterune” valittiin yhdeksi Japanin äänitepalkintojen parhaista lauluista. Nakayama oli BBC:n luonnehdinnan mukaan yksi Japanin suosituimmista teini-idoleista 1980-luvulla. Hän esiintyi suosituissa televisio-ohjelmissa, joihin kuuluivat Mama wa Idol! (1987) ja Kimi no Hitomi ni Koishiteru (1989). Nakayama tuli parhaiten tunnetuksi tähtiroolistaan elokuvassa Love Letter (1995), josta hän sai useita palkintoja. Vuonna 1998 hän oli ehdolla Japanin akatemian elokuvapalkinnon saajaksi pääosan näyttelijänä elokuvassa Tokyo Biyori.
Nakayama oli aikoinaan naimisissa muusikko Hitonari Tsujin kanssa. Hänellä oli poika. Nakayama löydettiin kuolleena kylpyammeestaan Tokion-kodistaan joulukuussa 2024.
Aiheesta muualla

Miho Nakayama Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Espanja  Ranska  BnF data  Saksa  Israel  Yhdysvallat  Japani  Tšekki  Korea 
Tieteilijät:  CiNii 
Taiteenala:  MusicBrainz 
Henkilöt:  Elonet 
Muut:  Europeana
Sandro de América

Roberto Sánchez
Roberto Sánchez (19. elokuuta 1945 Buenos Aires –  4. tammikuuta 2010 Mendoza), paremmin tunnettu nimellä Sandro de América, Sandro tai Gitano (mustalainen), oli argentiinalainen laulaja ja näyttelijä. Hän oli suosittu esiintyjä kaikkialla Latinalaisessa Amerikassa. Sánchezille oli tehty marraskuussa 2009 sekä sydän- että keuhkosiirto, joiden jälkiseurauksiin hän menehtyi.
Diskografia

Sandro y los de Fuego (1965)
Al calor de Sandro y los de Fuego (1965)
El sorprendente mundo de Sandro (1966)
Alma y fuego (1966)
Beat Latino (1967)
Quiero llenarme de ti (Vibración y ritmo) (1968)
Una muchacha y una guitarra (1968)
La magia de Sandro (1969)
Sandro de América (1969)
Sandro (1969)
Muchacho (1970)
Sandro en New York (1970)
Sandro espectacular (1971)
Te espero... Sandro (1972)
Sandro - Después de 10 años (1973)
Sandro... siempre Sandro (1974)
Tú me enloqueces (1975)
Sandro live in Puerto Rico (1975)
Sin Título (1976)
Sandro... un ídolo (1977)
Querer como Dios manda (1978)
Sandro (1978)
Sandro (1979)
Sandro (1981)
Fue sin querer (1982)
Vengo a ocupar mi lugar (1984)
Sandro (1986)
Sandro '88 (1988)
Volviendo a casa (1990)
Con gusto a mujer (1992)
Clásico (1994)
Historia viva (1996)
Para mamá (2001)
Mi vida, mi música (2003)
Amor gitano (2004)
Sandro en vivo (2005)
Secretamente palabras de amor (Para escuchar en penumbras) (2006)
Sandro Hits (2009)
Filmografia

Convención de Vagabundos (1965)
Tacuara y Chamarro, Pichones de Hombre (1967)
Quiero Llenarme De Ti (1969)
La Vida Continua (1969)
Gitano (1970)
Muchacho (1970)
Siempre Te Amaré (1971)
Embrujo De Amor (1971)
Destino De Un Capricho (1972)
El Deseo De Vivir (1973)
Operación Rosa Rosa (1974)
Tú Me Enloqueces (1976)
Subí Que Te Llevo (1980)
Fue sin querer (1980)
Leonard Typpö

Leonard Typpö
Leonard Typpö (aik. Alatyppö, 29. tammikuuta 1868 Rautio − 27. kesäkuuta 1922 Rautio) oli suomalainen runoilija, kansanedustaja, maanviljelijä ja vanhoillislestadiolaisen herätysliikkeen maallikkosaarnaaja.
Maanviljelijä

Typön vanhemmat olivat talollinen Kaarle Alatyppö ja Lovisa Alatyppö. Vuonna 1886 Typpö avioitui Fredrika Sipilän kanssa. Sipilä kuoli vuonna 1896 ja Typpö solmi uuden avioliiton Anna Lyydia Sorvarin kanssa vuonna 1902.
Kansanedustaja

Typpö pyrki eduskuntaan Oulun eteläisestä vaalipiiristä. Hän oli ensiksi Suomalaisen puolueen edustaja vuosina 1911–1914 ja 1917–1918. Vuonna 1918 hän siirtyi vastaperustettuun Kansalliseen Kokoomuspuolueeseen, jonka edustajana hän oli vuosina 1918–1922. Eduskunnassa hän toimi lakivaliokunnassa ja suuressa valiokunnassa.
Runoilija

Leonard Typpö kirjoitti uskonnollisia runoja, joita on Virsikirjassa ja Siionin laulut -kokoelmassa. Suomen evankelis-luterilaisen kirkon virsikirjassa virret 105 (Aurinkomme ylösnousi) ja 180 (Jeesus sanoi omillensa) ovat Typön käsialaa. Kaksi hänen virttään on Norjan kirkon virsikirjassa, virsi 702, norjaksi "I en drøm jeg øyner", kveeniksi "Mieleheni muistuu koto ihana", ja virsi 846," Morgonsola varmar kjærleg", kveeniksi "Aurinkomma ylösnousi".
Runoilija > Kokoelmat

Siionin kansan Matka-Laulut Elämän tiellä (eri painokset 1902, 1909, 1912, 1914 ja 1916; Tampere)
Kotimaan virsiä (1912)
Siionin Matka-Laulut -kokoelma 3. p. toim., sen 346 laulusta ja virrestä 108 Typön omia.
Uskonto

Typpö oli vanhoillislestadiolaisen liikkeen maallikkosaarnaaja ja kirkolliskokousedustaja.
Armo ja totuus ynnä kristillisiä kirjeitä, 1904
Kirjeitä, osa 1, 1907, L. T. ja Pekka Raattamaa
Vecchio

Vecchio (ital. vecchio ’vanhus’) on commedia dell'arten eräs hahmotyyppi. Vecchiot ovat iäkkäitä ja varakkaita miehiä, jotka ovat yleensä ahneita ja saitoja. He ovat omaisuuden ja naisten suhteen hyvin omistushaluisia.
Tunnetuimmat vecchio-hahmot ovat Pantalone ja Il Dottore. Pantalone on ahne ja himokas vanha mies, jota vastaan muut hahmot yleensä juonittelevat. Il Dottore puolestaan on mahtaileva hahmo, joka pitää pitkäveteisiä puheita ja antaa epäluotettavia lääketieteellisiä neuvoja.
Trietanoliamiini

| Trietanoliamiini |
| --- | --- |


Tunnisteet
IUPAC-nimi:  2-[bis(2-hydroksietyyli)amino]etanoli
CAS-numero:  102-71-6
PubChem CID:  7618
SMILES:  C(CO)N(CCO)CCO
Ominaisuudet
Molekyylikaava:  C6H15NO3
Moolimassa:  149,19 g/mol
Sulamispiste:  21,2 °C
Kiehumispiste:  335 °C
Tiheys:  1,124 g/cm3
Liukoisuus veteen:  Liukenee hyvin veteen
Trietanoliamiini (C6H15NO3) on alkanoliamiineihin kuuluva orgaaninen yhdiste. Yhdistettä voidaan käyttää kemian teollisuudessa liuottimena, kosmetiikan valmistamiseen, sementin valmistamiseen ja moniin muihin tarkoituksiin.
Ominaisuudet

Huoneenlämpötilassa trietanoliamiini on väritöntä siirappimaista nestettä. Usein epäpuhtaudet värjäävät tuotteen kellertäväksi. Yhdiste liukenee erittäin hyvin veteen ja alkoholeihin ja niukemmin dietyylieetteriin ja hiilivetyihin. Trietanoliamiini on heikko emäs. Yhdiste reagoi happojen kanssa muodostaen joko suoloja tai estereitä. Eräät siirtymämetallit kuten kromi, koboltti, nikkeli, rauta ja kupari muodostavat komplekseja trietanoliamiinin kanssa. Yhdiste voidaan hapettaa nitrilotrietikkahapoksi.
Valmistus ja käyttö

Trietanoliamiinia valmistetaan etanoliamiinin ja dietanoliamiinin tavoin ammoniakin ja etyleenioksidin välisellä reaktiolla. Reaktiossa muodostuvan tuoteseoksen koostumusta voidaan säädellä lähtöaineiden ainesuhteiden sekä reagoimattoman ammoniakin ja muodostuvien mono- ja dietanoliamiinin kierrätyksellä takaisin reaktoriin. Eri etanoliamiinijohdannaiset erotetaan toisistaan tislaamalla, mutta kaupallisessa trietanoliamiinissa on usein epäpuhtautena pieniä määriä dietanoliamiinia.
Trietanoliamiinia käytetään lisäaineena sementissä parantamaan sementin valuominaisuuksia ja apuaineena jauhamisen yhteydessä, ruosteenestoaineena, happamien kaasujen kuten rikkivedyn poistamiseen savukaasuista, ruosteenestoaineissa, pinta-aktiivisena aineena pesuaineissa ja saippuoissa ja shampoissa, kosteuttajana kosmetiikassa, dispergointiaineena väriaineissa ja orgaanisen kemian synteesien lähtöaineena sekä liuottimena.
Aiheesta muualla

Trietanoliamiinin kansainvälinen kemikaalikortti
Human Metabolome Database (HMDB): Triethanolamine (englanniksi)
Toxin and Toxin Target Database (T3DB): Triethanolamine (englanniksi)
Kyoto Encyclopedia of Genes and Genomes (KEGG): Triethanolamine (englanniksi)
ChemBlink: Triethanolamine (englanniksi)
Juha Sten

| Juha Sten |
| --- | --- |
 Sten LrNMKY:n ottelussa Honkaa vastaan Espoossa 22.3.2008.
Henkilötiedot
Koko nimi:  Juha Sten
Syntynyt: 23. joulukuuta 1983 (ikä 40) Turku, Suomi
Kansalaisuus:   Suomi
Koripalloilija
Lempinimi:  ”Juppe”
Pelipaikka:  Pelintekijä
Pituus:  191 cm
Paino:  86 kg
Pelaajaura
Seurajoukkueet
2002–2003 2003–2005 2005–2007 2007–2008 2008–2009 2009 2009–2010 2010–2012:   Turun NMKY  Aura Basket  Mitteldeutscher BC  Lappeenrannan NMKY  Solna Vikings  Kouvot  CB Peñas Huesca  Joensuun Kataja
Maajoukkueet
2005–2009:   Suomi
Ottelut (pisteet):  31 (98)
Valmennusura
2014–2015 2016–2018 2018–2020:  Namika Lappeenranta Äänekosken Huima Joensuun Kataja
Aiheesta muualla
FIBA
Juha Sten (s. 23. joulukuuta 1983 Turku) on suomalainen koripallovalmentaja ja kilpauransa päättänyt koripalloilija, pelipaikaltaan takamies.
Sten pelasi ammattilaisena Turun NMKY:ssä, Aura Basketissa, Mitteldeutscher BC:ssä, Lappeenrannan NMKY:ssä, Solna Vikingsissä, Kouvoissa, CB Peñas Huescassa ja Joensuun Katajassa. Suomen maajoukkuetta hän edusti vuosina 2005–2009. Sten valittiin kahdesti Korisliigan vuoden puolustuspelaajaksi ja kertaalleen Basketliganin vuoden puolustuspelaajaksi. Hän lopetti pelaajauransa terveysongelmien vuoksi kesällä 2012.
Kaudella 2018–2019 Sten toimii Joensuun Katajan päävalmentajana.
Valmennusura

Kesäkuussa 2012 Sten siirtyi kaksivuotisella sopimuksella LrNMKY:n valmennusjohtoon. Hän toimi joukkueen päävalmentajana I-divisioona A:ssa kaudella 2014–2015. Kesäkuussa 2015 jyväskyläläinen I-divisioona A:ssa pelannut HoNsU ilmoitti Stenin palaavan pelikentille joukkueessaan kolmen vuoden tauon jälkeen, mutta hänelle ei kirjattu otteluita HoNsUssa.
Kaudella 2015–2016 Sten toimi HoNsUssa A-poikien valmentajana ja Suomen alle 20-vuotiaiden maajoukkueen apuvalmentajana. Huhtikuussa 2016 Sten teki alueellisessa II-divisioonassa pelanneen Äänekosken Huiman kanssa 2+2-vuotisen sopimuksen päävalmentajuudesta. Sten työskentelee myös opettajana Suolahdessa.
Toukokuussa 2018 Sten teki kaksivuotisen sopimuksen Joensuun Katajan päävalmentajana toimimisesta.
Saavutukset > Henkilökohtaiset saavutukset

2x Korisliigan vuoden puolustuspelaaja 2005 ja 2008
Sparliigan vuoden tulokas 2005
Vuoden I-divisioonapelaaja 2003
Korisliigan kuukauden pelaaja tammikuussa 2005
Saavutukset > Joukkuesaavutukset

SM-hopeaa 2011 ja 2012
SM-pronssia 2008
Suomen Cupin voitto 2007, 2010 ja 2011
Basketliganin vuoden puolustuspelaaja 2009
Basketliganin hopeaa 2009
Muuta

Hänen isänsä, Tapio Sten on entinen maajoukkuekoripalloilija ja koripallon SM-sarjan korikuningas kaudelta 1979–1980. Juhan sisaret Tiina ja Minna Sten pelaavat myös koripalloa ammattilaistasolla. Tiina Sten pelasi kaudella 2010–2011 Panionisin joukkueessa Kreikan liigaa ja Minna Sten pelasi koripallon naisten SM-sarjaa Forssan Alun riveissä.
Sten työskentelee myös opettajana Telakkakadun koulussa.
Fighting Demons

| Fighting Demons Juice WRLD |
| --- | --- | --- |

Studioalbumin tiedot
 Äänitetty : 2018–2019
 Julkaistu: 10. joulukuuta 2021
 Tuottaja(t): Audio Jacc, Charlie Handsome, Danny Wolf, Dr. Luke, Gezin, Harv, JaegenJay, CraigJosh, JKBeaZy, Kookoo, Louis Bell, Max Lord, Metro Boomin, Nick Mira, Nils, No Love for the Middle Child, PD, Rex Kudo, Sidepce, T-Minus, Take a Daytrip
 Tyylilaji: Rap, Emo rap, SoundCloud rap Alternative rock
 Kesto: 55.45
 Levy-yhtiö: Grade A Productions, Interscope Records
Juice WRLD muut julkaisut
| Legends Never Die 2020 | Fighting Demons 2021 | The Pre-Party 2024 |
Singlet albumilta Fighting Demons
 ”Already Dead” Julkaistu: 12. marraskuuta 2021  ”Wandered to LA” Julkaistu: 3. marraskuuta 2021
Fighting Demons on yhdysvaltalaisen räppäri Juice Wrldin neljäs studioalbumi ja toinen postuumisti julkaistu studioalbumi. Se julkaistiin 10. joulukuuta 2021 Grade A Productionsin ja Interscope Recordsin kautta.
Kappaleet

Burn – 3.37
Already Dead – 3.51
Cigarettes –  3.47
You Wouldn’t Understand – 2.51
Sometimes – 4.19
Wandered To LA – 3.09 (feat. Justin Bieber)
Eminem Speaks – 2.13
Rockstar In His Prime – 3.01
Doom – 3.37
Go Hard 2.0 – 3.34
Juice WRLD Speaks – 1.29
Not Enough – 2.52
Feline – 3.32 (feat. Polo G & Trippie Redd)
Relocate – 3.28
Juice WRLD Speaks 2 – 3.11
Until The Plug Comes Back Around – 2.54
From My Window – 3.07
Girl Of My Dreams – 3.46 (feat. Suga)
Feel Alone – 3.50
Go Hard – 2.14
My Life In A Nutshell – 3.10
Rich and Blind – 3.48
Legends – 3.12
Julkaisu

11. marraskuuta 2021 Grade A Productions julkisti yhdessä Juice Wrldin äidin Carmela Wallacen kanssa albumin, joka julkaistiin 10. joulukuuta 2021. Albumin johtava single ”Already Dead” julkaistiin 12. marraskuuta 2021, ja se ylsi Billboard Hot 100 -listan sijalle 20. Toinen single, ”Wandered to LA”, julkaistiin 3. joulukuuta 2021, ja se ylsi Billboard Hot 100 -listan sijalle 49.
Albumi ylsi Billboard 200 -listan sijalle 2. Aikaisemmatkin Juice Wrldin albumit ovat yltäneet listalle viiden parhaan joukkoon.
Albumille on lisätty myöhemmin ”Cigarettes”, ”Go Hard 2.0”, ”Sometimes”, ”Rich And Blind” ja ”Legends”, joista kaksi viimeisintä oli julkaistu jo vuonna 2018.
Kaappaus Bermudan kolmiossa

| Kaappaus Bermudan kolmiossa> Airport '77 |
| --- | --- |

Ohjaaja:  Jerry Jameson
Käsikirjoittaja:  Tarina: H.A.L. Craig, Charles Kuenstle. Elokuvakäsikirjoitus: Michael Scheff, David Spector.
Tuottaja:   Jennings Lang  William Frye 
Säveltäjä:  John Cacavas
Kuvaaja:  Philip H. Lathrop
Leikkaaja:   Robert Watts  J. Terry Williams 
Erikoistehosteet:  Frank Brendel
Pääosat:   Jack Lemmon  Lee Grant  Brenda Vaccaro 
Valmistustiedot
Valmistusmaa:  Yhdysvallat
Tuotantoyhtiö:  Universal Pictures
Levittäjä:  Universal Studios Fandango at Home
Ensi-ilta:  11. maaliskuuta 1977
Kesto:  114 minuuttia
Alkuperäiskieli:  englanti
Tuotto:  30 000 000 USD
Aiheesta muualla
IMDb 
Elonet
AllMovie
Infobox OKNimi-testi OK: 
Kaappaus Bermudan kolmiossa (Airport '77) on 11. maaliskuuta 1977 ensi-iltansa saanut yhdysvaltalainen katastrofielokuva. Elokuvan ohjasi Jerry Jameson ja tuotti Universal Pictures -tuotantoyhtiö. Elokuvan pääosissa näyttelevät Jack Lemmon, Lee Grant ja Brenda Vaccaro.
Elokuva on kolmas osa Airport-katastrofielokuvien sarjassa, jonka aiemmat osat ovat Kiitorata (Airport, 1970) ja Jättiläinen taivaalla (Airport 1975, 1974). Neljäntenä valmistui vielä Airport ’80 – Concorde (1979).
Rooleissa

| 0 | 1 | 2 |
| --- | --- | --- |
|  Jack Lemmon   | … |  Don Gallagher   |
|  Lee Grant   | … |  Karen Wallace   |
|  Brenda Vaccaro   | … |  Eve Clayton   |
|  Joseph Cotten   | … |  Nicholas St. Downs III   |
|  Olivia de Havilland   | … |  Emily Livingston   |
|  James Stewart   | … |  Philip Stevens   |
|  George Kennedy   | … |  Joe Patroni   |
|  Darren McGavin   | … |  Stan Buchek   |
|  Christopher Lee   | … |  Martin Wallace   |
Vastaanotto

Video-oppaassa vuodelta 1994 Bello Romano kutsui elokuvaa kliseiseksi mutta siedettäväksi ja antoi sille kaksi tähteä viidestä, mikä vastaa sanallista arviota ”keskinkertainen”.
 Katso-lehden Markku Tuuli antoi elokuvalle kolme tähteä viidestä. Hän piti tv-ohjaajana tunnetun Jerry Jamesonin ensimmäistä teatterielokuvaa sujuvana työnä mutta käsikirjoitusta niin tavanomaisena, että elokuvaa luulee välillä parodiaksi.
Aiheesta muualla

Kaappaus Bermudan kolmiossa Internet Movie Databasessa (englanniksi)
Lyss

| Lyss |
| --- | --- |
 Lyss on pikkukaupunki kumpuilevassa Mittellandissa.
 vaakuna
 Lyss sijaitsee Luoteis-Sveitsissä.
 Lyss
 Koordinaatit: 47°4′34″N, 7°18′21″E 
Valtio:  Sveitsi
Kantoni:  Bernin kantoni
Hallintoalue (Verwaltungskreis):  Seeland
Pinta-ala:  
 – Kokonaispinta-ala:  14,87 km²
Korkeus:  434 - 543 m
Väkiluku (joulukuu 2013):  14 200
 – Väestötiheys:  955 as./km²
 
 www.lyss.ch 
Infobox OKVirheellinen NIMI-arvo: 
Lyss on kaupunki Luoteis-Sveitsissä, Bernin kantonissa. Kaupungissa on runsaat 14 000 asukasta.
Sijainti

Lyss sijaitsee Aarejoen varrella, parikymmentä kilometriä Bernistä luoteeseen.
Liikenne

Moottoritie A6 Bernistä Biel/Bienneen kulkee Lyssin kautta. SBB:n Bern–Biel/Bienne-rata kulkee Lyssin kautta. Lisäksi Lyssistä on rautatieyhteys Kerzersiin ja samoin kuin Busswilistä Büreniin.
Muuta

Lyss on vuosittain järjestettävän Berner Rundfahrt -pyöräilykilpailun keskuspaikka.
Seppo Toiviainen

Seppo Esko Tapani Toiviainen (6. lokakuuta 1944 Kankaanpää – 28. kesäkuuta 2005 Helsinki) oli suomalainen vasemmistopoliitikko, kansanedustaja ja yhteiskuntatieteen tohtori. Hän toimi Suomen Kansan Demokraattisen Liiton (1979–1986) ja Demokraattisen Vaihtoehdon (1986–1987) kansanedustajana sekä Tutkijaliiton puheenjohtajana 1976–?. Toiviainen oli yksi SKP:n opposition  kärkinimistä 1980-luvun puoliväliin asti.
Elämä > Nuoruus

Seppo Toiviainen syntyi lokakuussa 1944 Kankaanpäässä majuri Jaakko Toiviaisen perheeseen. Suoritettuaan lukion vuonna 1963 lahjakas nuorukainen siirtyi yliopistoon opiskelemaan ja valitsi pääaineekseen folkloristiikan. 1960-luvun lopun radikaalissa ilmapiirissä Toiviainen kuitenkin vaihtoi sosiologiaan ja sosiaalipsykologiaan. Samanaikaisesti hän alkoi kritisoida 1960-lukulaista uusvasemmistolaisuutta ja sivistyneistön roolia. Toiviaisen mukaan oli päästävä eroon pikkuporvarillisesta loismaisuudesta, joka porvarillisessa yliopistomaailmassa vaani vasemmistolaisia. Vaasan sosiologipäivillä 1969 Toiviainen tuomitsi perinteisen sosiologian "keskiluokan sunnuntaifilosofiaksi". Hän asetti tehtäväkseen liittoutumisen työväenluokan kanssa marxilaisen maailmankatsomuksen pohjalta.
Toiviainen valmistui tohtoriksi 26-vuotiaana vuonna 1970 väitellen "yhteiskunnallisista ja kulttuurisista ristiriidoista". Hän viimeisteli väitöskirjaansa suorittaessaan asevelvollisuutta, jonka jälkeen tuore tohtori palkattiin Tampereen yliopiston sosiaalipsykologian laitoksen assistentiksi.
Elämä > Kommunistiksi

Tehtyään poliittisen valintansa Seppo Toiviainen liittyi 1971 Suomen kommunistiseen puolueeseen (SKP). Toiviainen omaksui marxilais-leniniläisen ideologian ja nousi nopeasti yhdeksi SKP:n opposition (ks. taistolaisuus) johtavista teoreetikoista. Hän paneutui aluksi tulopolitiikkaan tuomiten keskitetyt ratkaisut jyrkästi. Toiviainen valittiin SKP:n Tampereen piirikomiteaan ja hänestä tehtiin piirinsä valistusjaoston puheenjohtaja. Piirisihteeri Esko Malmbergin suosioon päässyt Toiviainen kiersi ahkerasti puhumassa puolueensa tilaisuuksissa. Toiviaisen asemaa taistolaishierarkian huipulla korostivat tehtävät Tiedonantaja-yhdistyksen johtoelimissä. SKP:n keskuskomiteaan hänet valittiin 17. edustajakokouksessa 1975 ja poliittiseen toimikuntaan kolme vuotta myöhemmin.
Tammikuussa 1975 Toiviaisen johtama SKP:n Tampereen piirin sivistyneistöjaosto organisoi kolmipäiväisen Lenin-seminaarin, josta tuli suuri menestys. Pääorganisaattori puhui tilaisuudessa sivistyneistön demokraattisesta järjestäytymisestä työväenluokan liittolaisena. Kommunistien edellytykset vaikutuksensa laajentamiselle sivistyneistön piirissä 500 osanottajaa kerännyt seminaari arvioi hyviksi. Toiviainen oli keskeinen vaikuttaja taistolaista Tutkijaliittoa perustettaessa tammikuussa 1976 ja hänet valittiin liiton ensimmäiseksi puheenjohtajaksi. 1977 aloittaneen Tutkijaliiton Tiede ja edistys -lehden ensimmäisenä päätoimittajana oli luonnollisesti Toiviainen.
Toiviainen oli tuottelias kirjoittaja työskennellessään Tampereella mm. Antti Eskolan kanssa. Hänen kirjoituksiaan ilmestyi kansandemokraattisten julkaisujen lisäksi esimerkiksi Sosiologia-lehdessä. 1977 ilmestyi tutkielma Nuori Lukács, jonka alaotsikko lupasi kriittisen esityksen Georg Lukácsin varhaisvaiheista. Kyseinen filosofi oli ollut Toiviaisen keskeinen kiinnostuksen kohde jo pitkään.
Elämä > Kansanedustajana

Eduskuntavaaleissa 1979 Seppo Toiviainen valittiin Suomen kansan demokraattisen liiton (SKDL) kansanedustajaksi Helsingin vaalipiiristä ja hän siirtyi yliopistomaailmasta täysipäiväiseksi poliitikoksi. Eduskunnassa hän oli muun muassa pankki-, sivistys- ja puolustusvaliokuntien jäsen. Toiviainen toimi aktiivisesti myös Tampereen kaupunginvaltuutettuna ja hänet valittiin kaksi kertaa (1978 & 1982) presidentin valitsijamieheksi. Eduskuntavaaleissa 1987 Toiviainen jäi usean tuhannen äänen päähän paikkansa uusimisesta ja vuoden 1988 valitsijamiesvaaleissa hän sai vain 223 ääntä. Toiviainen sai seurata aitiopaikalta SKP:n 1980-luvun puolivälissä konkretisoitunutta hajaannusta ja hän siirtyi oppositiolle uskollisena Suomen kommunistisen puolueen (yhtenäisyys) (SKPy) riveihin. Luottamus Toiviaiseen oli kuitenkin tuolloin kadonnut jo omienkin keskuudessa eikä häntä nostettu SKPy:n johtotehtäviin.
Elämä > Viimeiset vuodet

Osasyynä Seppo Toiviaisen suosion hiipumiseen 1980-luvulla oli pahentunut alkoholismi, joka ei enää toisen kansanedustajakauden (1983–1987) aikana ollut salaisuus kenellekään. Kovia kokenut kommunisti aloitti itsekritiikin, maailmankuva koki kolauksen ja kapakat veivät miehen. Huonokuntoinen teoreetikko päätyi lopulta Tervalammen alkoholistiparantolaan, jossa kuntoutus eteni jopa yli odotusten. Toiviaisen potilas-status vaihtui työntekijäksi. Hän alkoi myös kirjoittaa Alkoholipolitiikka-lehteen artikkeleita, jotka 1997 julkaistiin juoppokulttuuria käsitelleessä teoksessa Kantapöydän imu.
Toiviainen kuoli sairauskohtaukseen 60-vuotiaana kotonaan Helsingissä kesäkuussa 2005. Hänen sekä hyvän ystävänsä Matti Virtasen välisestä kirjeenvaihdosta vuosilta 1996-2005 julkaistiin vuonna 2007 (WSOY) teos Kaksi kirjaa -ja se kolmas.
Teoksia

Suomalaisten musiikinharrastuksesta ja musiikkimausta. Tampereen yliopiston sosiologian laitos. Tutkimusseloste 3. Tampere 1968
Lauseita sosiologiasta. Sosiologia 2/1969
Yhteiskunnalliset ja kulttuuriset ristiriidat - musikologisten osakulttuurien sosiologista tarkastelua, Tampereen yliopiston väitöskirja. Acta Universitatis Tamperensis. Ser. A 39. Tampere 1970
Kulttuuri metafysiikkana : Georg Simmel. Sosiologia 6/1973
Tulopolitiikan arvostelua. Huutomerkki-sarja 72. Tammi 1973
Nuori Lukács : kriittinen esitys Georg Lukácsin varhaisesta ajattelusta ja toiminnasta (1906-1929). Kansankulttuuri, Helsinki 1977
Muutos on välttämätön. Kursiivi, Helsinki 1978
Nykyinen kriisi ja hallituskysymys. Kursiivi, Helsinki 1978
Edistyksellinen sivistyneistö ja vallankumouksellinen puolue. Soihtu 1/1981
O. W. Kuusisen elämäntyöstä, teoksessa Otto Wille Kuusinen : Asian periaatteellinen puoli : valittuja kirjoituksia ja puheita vuosilta 1905-1918 ; toim. Juha Ukkonen. Kansankulttuuri, Helsinki 1981
Christer Kihlman ja hänen maailmansa. Tutkijaliiton julkaisusarja 32. Suomen tutkijaliitto, Helsinki 1984
Kantapöydän imu : juoppokulttuuri valintana ja pakkona. Tammi 1997
Kaksi kirjaa - ja se kolmas : Seppo Toiviaisen ja Matti Virtasen kirjeenvaihtoa 1996-2005 ; toimittanut Matti Virtanen. WSOY 2007
Toimitustöitä

Johdatus taiteen sosiologiaan : Westermarck Societyn Taiteen sosiologian päivillä Tampereen yliopistolla helmikuussa esiintyneiden sosiologien esitelmät muokattuina ja uudelleenkirjoitettuina ; toim. Seppo Toiviainen. Tampereen yliopiston tutkimuslaitos. Monistesarja 56. Tampere 1968
Ruumiillisen ja henkisen työn liitto ; Tampereella 10.-12.1.1975 pidetyn Lenin-seminaarin aineistot ; toim. Seppo Toiviainen ; julk: SKP Tampereen piirijärjestö. Tampere 1975
Suomennoksia

Alex. Inkeles : Mitä on sosiologia. Forum-kirjasto 21. Tammi 1969 (alkuteos What is sociology?)
Kirjallisuutta

Hokkanen, Lauri: Kommunismin teloitettu unelma : Seppo Toiviaisen elämä ja tragedia.  Jyväskylä:  Docendo, 2024.  ISBN 978-952-382-670-0